armvectores/hy_wikipedia_2023 huggingface dataset:
Կերակրափող

Կերակրափողը կամ որկորը (esophagus) համեմատաբար նեղ և երկար մի խողովակ է, որը տեղավորված է ըմպանի և ստամոքսի միջև։Կերակրափողը միակ օրգանն է ,որտեղ սննդագնդիկը կանգ չի առնում։ Սկսվում է վզային VI և VII ողնի մակարդակից (որը համապատասխանում է մատանիաձև աճառի ստորին եզրին) և վերջանում կրծքային XI ողնի մակարդակի վրա։ Քանի որ որկորը, վզի շրջանում սկսվելով, իջնում է կրծքի խոռոչ և այստեղից, ստոծանին ծածկելով, մտնում է որովայնի խոռոչ, ուստի նրան բաժանում են չորս հատվածի՝ պարանոցային, կրծքային, ստոծանիական և որովայնային (partes cervicalis, thoracalis, diaphragmatica et abdominalis)։ Որկորի երկարությունը 23-25 սմ է։ Առջևի ատամներից մինչև ատամոքսն ընկած հատվածի ընդհանուր երկարությունը (նաև բերանի խոռոչը, ըմպանը և որկորը) 40-42 սմ է։ Ռետինե խողովակը պետք է 3.5 սմ այդ երկարությունից ավելի վերցնել՝ կերակրափողի միջով ստամոքսահյութ վերցնելու համար։
Որկորը տեղ-տեղ ունի սեղմվածքներ, որոնցից առաջինը գտնվում է իր սկզբնական մասում (ըմպանային), երկրորդը՝ շնչափողի երկատման տեղում (շնչափողային) և երրորդը՝ ստոծանիական շրջանում (ստոծանիական)։


== Կազմությունը ==
Որկորի լուսանցքը լայնական կտրվածքի վրա վզային հատվածում ներկայացնում է որպես մի լայնական ճեղք (շնչափողի կողմից ճնշվելու հետևանքով), իսկ կրծքային մասում կլորացած է կամ աստղաձև։ Որկորի պատերը կազմված են հետևյալ շերտերից. ներքին ՝ լորձաթաղանթային (tunica mucosa), միջին՝ մկանային (tunica muscularis) և արտաքին՝ շարակցահյուսվածքային բնույթի (tunica adventitia)։
Լորձաթաղանթը (tunica mucosa) ծածկված է բազմաշերտ տափակ էպիթելով և պարունակում է լորձային գեղձեր, որոնք իրենց արտազատուկով հեշտացնում են կերակրագնդի սահումը կլլման ժամանակ։ Չձգված դիրքում որկորի լորձաթաղանթը առաջացնում է երկայնաձիգ ծալքեր, որոնք հարթվում են, երբ նրա միջով անցնում է կերակրագունդը։
Երկայնաձիգ ծալքավորումը որկորի ֆունկցիոնալ հարմարողակունությունն է, որը նպաստում է հեղուկների անցմանը ծալքերի արանքների ակոսներով և որկորի լայնացմանը պինդ կերակրագնդերի անցման դեպքում։
Մկանային պատյանը (tunica muscularis) կազմված է արտաքին երկայնաձիգ և ներքին շրջանաձև շերտերից։ Որկորի վերին երրորդականի երկու շերտերն էլ կազմված են միջաձիգ զոլավոր մկանաթելերից, բայց ներքևում նրանք աստիճանաբար փոխարինվում են հարթ մկանաթելերով։
Շարակցական պատյանը(tunica adventitia) արտաքին պատյանն է, կազմված է փուխր շարակցական հյուսվածքից, որի միջոցով որկորը միանում է շրջապատող օրգաններին։
Որկորի գեղձերը (glandulae esphageae) բավական շատ են և տարածված են ենթալորձային շերտում, արտադրում են լորձ։ Որկորի առանձին մասերն ունեն անատոմիական նեղացումներ, որոնք պահպանվում են դիակների որկորում, և ֆիզիոլոգիական նեղացումներ, որոնք լինում են միայն կենդանի մարդու մոտ։ Բացի անատոմիական 3 նեղացումներից՝ ըմպային(կերակրափողի սկզբում), շնչափողային(շնչափողի երկատման տեղում) և ստոծանիական (ստոծանու միջով անցնելու դեպքում), ռենտգենով հետազոտելիս երևում են նաև 2 ֆիզիոլոգիական նեղացումներ՝ աորտային(կերակրափողի և աորտայի հատման տեղում) և կարդիալ (որկորի և ստամոքսամուտքի միացման տեղում)։
Դուբինինո (գյուղ, Ելնինսկոե գյուղական բնակավայր)

Անվան այլ կիրառումների համար տե՛ս՝ ԴուբինինոԴուբինինո (ռուս.՝ Дубинино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբերկուր

Օբերկուր (ֆր.՝  Aubercourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 57 մարդ, բնակչության խտությունը` 15.00 մարդ/կմ²։ Բնակավայրը զբաղեցնում է 3.8 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 20 կմ հարավ-արևելք։


== Բնակչություն ==


== Տնտեսություն ==
2010 թվականին կար 43 աշխատունակ (15-64 տարեկան)  բնակիչ, որոնցից ակտիվ էին 32-ը, իսկ ոչ ակտիվները` 11։ Ակտիվության ցուցանիշը կազմում է 74,4 %։ 32 աշխատունակ մարդկանցից աշխատել է 30 անձ (14 տղամարդ և 16 կին)։ Գործազուրկ են եղել 2 անձ (1 տղամարդ և 1 կին)։ 11 անաշխատունակներից 3 եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբրահամ Կոնստանտին Մուրադջանյան դ'Օհսոն

Աբրահամ Կոնստանտին Մուրադջանյան դ'Օհսոն (շվեդերեն՝ Abraham Constantine Mouradgea d'Ohsson, նոյեմբերի 26, 1779(1779-11-26), Ստամբուլ, Օսմանյան կայսրություն - դեկտեմբերի 25, 1851(1851-12-25), Բեռլին, Պրուսիայի թագավորություն), հայկական ծագումով շվեդ պատմաբան և դիվանագետ։
Իգնատիուս Մուրադջանյան դ'Օհսոնի որդին։ Նրա առավել հայտնի աշխատանքը վերաբերում էր մոնղոլների պատմությանը սկսած Չինգիզ խանից մինչև Լենկթեմուր։


== Կարիերա ==
Կոնստանտին դ’Օհսոնը Շվեդիա է եկել 1798 թվականին։ 1799 թվականին ավարտել է Ուփսալայի համալսարանը։ Նույն թվականին նա դարձել է արտասահմանյան գրասենյակի աշխատակից, 1801-1803 թվականներին Փարիզում եղել է կցորդ, զբաղվել արևելագիտությամբ։ 1805-1806 թվականներին Մադրիդում, 1807-1808 թվականներին՝ Պրուսիայի թագավորական պալատի դեսպանատանը, 1809 թվականի մի մասը Սևիլյայում (որտեղ Իսպանիայի ապստամբների կառավարությունն ուներ իր շտաբը) եղել է պատվիրակ-քարտուղար, 1811-1813 թվականներին Փարիզում՝ գործերի ժամանակավոր հավատարմատար։ Ավելի ուշ  եղել է թագաժառանգ Կառլ Յոհանի կաբինետի քարտուղար, 1816 թվականին նշանակվել է Հաագայում Շվեդիայի նախարարի պաշտոնում, 1834 թվականին նույն պաշտոնը զբաղեցրել է Բեռլինում և 1850 թվականից հետ է կանչվել այնտեղից։


== Կոչումներ ==
1815 թվականին Մուրադջանյանը կաթոլիկությունից դարձել է լյութերական։ 1828 թվականին ստացել է բարոնի կոչում։ 1817 թվականին դարձել է Շվեդիայի գիտությունների թագավորական ակադեմիայի անդամ, 1823 թվականին՝ Գրականության թագավորական ակադեմիայի պատվավոր անդամ և 1828 թվականին՝ Ուպսալայում գտնվող Գիտությունների թագավորական ընկերության անդամ։


== Գիտական գործունեություն ==
Մուրադջանյանը քիմիա և միներալոգիա է ուսումնասիրել Իյոնս Յակոբ Բերցելիուսի մոտ։ Հեղինակել է մի շարք ակնարկներ Գիտությունների ակադեմիայի համար գրել է մի շարք ակնարակներ, ինչպես նաև փաստաթղթեր դասական ձգողության տեսության վերաբերյալ (La pression de l'air et les theorem d'hydrodynamique, 1852):
Այնուամենայնիվ, նա իր ժամանակի մեծ մասը նվիրել է պատմական հետազոտություններին։ 1820 թվականին հրատարակել է հոր աշխատանքի երրորդ մասը՝ «Tableau Général de l’Empire othoman» և գրել է «Des Peuple you Caucase ou Voyage d'Abou-l-Cassim» (1828) և «Histoire des Mongols depuis Tchinguis-Khan jusqu'à Timour» (1834-1835, նոր հրատարակություն՝ 1852), լայնորեն հղված աշխատություն։ Մահանալուց առաջ դ'Օհսոնը Լունդի համալսարանին է նվիրաբերել մոտ 300 կտոր գիրք և տասնյակից ավելի ձեռագրեր։
դ'Օհսոն բարոնական ընտանիքն անհետացել է նրա մահից հետո։


== Ծանոթագրություններ ==
Միխայիլ Աստվածատուրով

Միխայիլ Իվանի Աստվածատուրով (հունվարի 13, 1878(1878-01-13) կամ հունվարի 13, 1877(1877-01-13), Դերբենդ, Դաղստանի մարզ, Ռուսական կայսրություն - մարտի 28, 1936(1936-03-28) կամ մարտի 29, 1936(1936-03-29), Լենինգրադ, ՌԽՖՍՀ, ԽՍՀՄ), հայ խորհրդային նյարդախտաբան։ Բժշկական գիտությունների դոկտոր (1908)։


== Կենսագրություն ==
Ծնվել է Դերբենդ քաղաքում (այժմ՝ ՌԴ Դաղստանի Հանրապետությունում)։ 1900 թվականին ավարտել է Պետերբուրգի համալսարանի բնական գիտությունների ֆակուլտետը։ Ուսանողական տարիներին աշխատել է Ն. Ե. Վվեդենսկու ֆիզիոլոգիական լաբորատորիայում։ 1904 թվականին ավարտել է Ռազմա-բժշկական ակադեմիան և աշխատանքի անցել հոգեբուժության ու նյարդախտաբանության ամբիոնում։ Աստվածատուրովը եղել է Վարշավայի զինվորական (1912 թվականից) և Պետերբուրգի նիկոլաևյան զինվորական հոսպիտալների (1914 թվականից) կոնսուլտանտ։ 1916-1936 թվականներին ղեկավարել է Ռազմա-բժշկական ակադեմիայի նյարդային հիվանդությունների ամբիոնը։ Աստվածատուրովը հեղինակ է 100-ից ավելի գիտական աշխատությունների։ Գիտական գործունեության հիմնական ուղղությունը եղել է շարժողական և ռեֆլեկտոր խանգարումների մեկնաբանումը էվոլյուցիայի ուսմունքի տեսանկյունով։ Աստվածատուրովի հետազոտությունները նվիրված են զգացողության խանգարումների կենսագենետիկական անալիզներին, կեղևաընդերային փոխհարաբերության խանգարումներին։


== Մահ ==
Մահացել է մարտի 28-ին, Սանկտ-Պետերբուրգում։ Թաղված է Ալեքսանդր Նևսկու մայրավանքի գերեզմանատանը։


== Երկեր ==
Ներվային հիվանդություններ (թրգմ. ռուս), Ե., 1936:
Психотерапия и психоанализ, П., 1923


== Ծանոթագրություններ ==
Պերևոզնոե (աուլ, Ասկիզսկի շրջան)

Անվան այլ կիրառումների համար տե՛ս՝ ՊերևոզնոեՊերևոզնոե (ռուս.՝ Перевозное), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոտենցիալ իրականացման վերացարկում

Պոտենցիալ իրականացման վերացարկում, մաթեմատիկայում և տրամաբանությունում օգտագործվող վերացարկում, որի համաձայն կամայական չափով մեծ (բայց վերջավոր) վերացական կառուցվածքները դիտարկվում են որպես իրացնելի, չնայած դրանք, գուցե, ֆիզիկապես իրացնելի չեն, համապատասխան նյութական միջոցների բացակայության պատճառով։
Պոտենցիալ իրականացման վերացարկումն անհրաժեշտ է, օրինակ, բնական թվի ընդհանուր գաղափարի ըմբռնման համար, որովհետև որոշ բնական թվերի (օրինակ, 101000) որևէ նախապատկեր ֆիզիկական աշխարհում հնարավոր չէ նշել։ Սակայն պոտենցիալ իրականացման վերացարկումը հնարավորություն չի տալիս դիտարկել «բոլոր բնական թվերի բազմությունը» որպես ավարտված առարկա։ Դրանով պոտենցիալ իրականացման վերացարկումը հակադրվում է ակտուալ անվերջության վերացարկմանը։


== Մեկնաբանում ==
Պոտենցիալ իրականացման վերացարկումը երբեմն մեկնաբանվում է որպես անվերջության ըմբռնումներից մեկը՝ «պոտենցիալ անվերջություն», այն սովորաբար դառնում է հիմք ակտուալ անվերջության վերացարկումից հրաժարվող մաթեմատիկական և տրամաբանական տեսությունների համար։ Մինչև այժմ առանց պոտենցիալ իրականացման վերացարկման գաղափարի կիրառման չեն ստեղծվել բավականաչափ լայն մաթեմատիկակն տեսություններ։


== Տես նաև ==
Անվերջություն մաթեմատիկայում
Ինտուիցիոնիզմ,
Կոնստրուկտիվ մաթեմատիկա,
Կոնստրուկտիվ տրամաբանություն
Վոդյանոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՎոդյանոեՎոդյանոե (ուկրաիներեն՝ Водяне), գյուղ Ուկրաինայի Խարկովի մարզի Պերվոմայսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոնլյարովո (այլ կիրառումներ)

Վոնլյարովո, կարող է վերաբերել՝

Վոնլյարովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Վոնլյարովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Լեյդենի համալսարան

Լեյդենի համալսարան (հոլ.՝ Universiteit Leiden) կամ Լեյդենի ակադեմիա, Նիդերլանդների ամենահին համալսարանը, որը գտնվում է Լեյդեն քաղաքում։
Համալսարանը հիմնադրվել է 1575 թվականին արքայազն Վիլհելմ I Օրանացու կողմից, ով Ութսունամյա պատերազմի ժամանակ Նիդերլանդական հեղափոխության առաջնորդն էր։ 17-րդ դարում համալսարանը Եվրոպայի կալվինիստական կրթության ամենամեծ կենտրոնն էր, նրա հետ են կապված Հյուգո Գրոցիուսի, Յակոբուս Արմինիուսի, Ժոզեֆ Սկալիգերի, Հերման Բուրհավեի և Էլզեվիրի անունները։
Օրանացիների արքայական տունն ու Լեյդենի համալսարանը մինչ այժմ էլ սերտ կապեր են պահպանում։ Վիլհելմինա, Յուլիանա և Բեատրիքս թագուհիները, ինչպես նաև թագիշխան Վիլեմ Ալեքսանդրը այդ համալսարանի ուսանողներ են եղել։ 2005 թվականին Բեատրիքս թագուհին ստացավ Լեյդենի համալսարանի պատվավոր աստիճանի կոչում։
Ներկայումս համալսարանում գործում է 9 ֆակուլտետ, ավելի քան 50 բաժին և 150 կրթական ծրագիր և միջազգային ճանաչում ունի։ Համալսարանի կազմի մեջ մտնում են 40 գիտահետազոտական ինստիտուտներ։ Լեյդենի համալսարան են գալիս սովորելու աշխարհի տարբեր ծայրերից։ Այժմ համալսարանում սովորում է ավելի քան 17000 ուսանող։ Ուսուցողական անձնակազմը՝ 3244 մարդ։


== Պատկերասրահ ==

		
		
		
		


== Ծանոթագրություններ ==
Ռոյ Քլինգեն

Ռոյ Քլինգեն (անգլ.՝ Roy Clingan, 1950), ամերիկացի աստղագետ և աստերոիդների հայտնագործող, որն աշխատում է «Area 52 Observatory» (IAU-Code 460) աստղադիտարանում, որը գտնվում է ԱՄՆ Թենեսի նահանգի Նեշվիլ քաղաքի մոտակայքում: 2001-2007 թվականներին նրա կողմից հայտնաբերվել է 50 աստերոիդ։


== Ծանոթագրություններ ==
Չորապտեր

Չորապտեր (լատ.՝ Cheilanthes), բազմոտիկազգիների ընտանիքի բազմամյա կոճղարմատավոր խոտաբույսերի ցեղ։ Հայտնի է մոտ 13 (այլ տվյալներով՝ 80) տեսակ։


== Կենսաբանական նկարագրում ==

Բարձրությունը 10-15 սմ։ Տերևները (վայաներ) փետրաձև են կամ բարդփետրաձև, ստորին մակերեսը՝ մազիկներով կամ թաղանթով պատված։ Կլորավուն սորումները (սպորանգիումերի խմբեր) եզրային են՝ դասավորված ջիղերի ծայրերին և ծածկված տերևի դեպի ստորին մակերեսը ոլորված ծայրով (դա նսպաստում է երկարատև երաշտի պայմաններին դիմանալու)։


== Հայաստանում ==
Հայաստանում՝ 3 տեսակ՝

չորապտեր մարանտային (լատ.՝ Ch. Marantae),
չորապտեր պարսկական (լատ.՝ Ch. persica)
չորապտեր արծվապտերային (լատ.՝ Ch. pteridioides)։


=== Տարածում ===
Հանդիպում է Տավուշի, Սյունիքի մարզերում, Երևանի շրջակայքում։ Աճում է ժայռաճեղքերում, չոր լանջերին, թփուտներում, նոսրանտառներում։
Արծվապտերային չորապտերի հազվագյուտ տեսակ է, հանդիպում է միայն Սյունիքի մարզում (Մեղրի), աճում է ժայռերի տակ, գրանոդիորիտային ապարների ճեղքերում (ստորին և միջին լեռնային գոտիներում, կիսաանապատներում), գրանցված է ՀՀ Կարմիր գրքում։ Անհրաժեշտ է հսկողություն սահմանել այս բույսի պոպուլյացիաների նկատմամբ և ներառնել Երևանի բուսաբանական այգու հայկական ֆլորայի պտերների բաժնի բլրի վրա։


== Տեսակներ ==

Դասը ընդգրկում է 155 տեսակ։


== Ծանոթագրություններ ==


== Գրականություն ==
Фомин А. В. Род 20. Краекучник — Cheilanthes Sw. // Флора СССР. В 30 т. / Гл. ред. акад. В. Л. Комаров; Ред. тома М. М. Ильин. — М.—Л.։ Изд-во АН СССР, 1934. — Т. I. — С. 74—77. — 302 + XVI с. — 5000 экз.


== Արտաքին հղումներ ==
Flora Europaea: Cheilanthes
Flora of North America: Cheilanthes
Cheilanthes glauca pictures from Chilebosque.
"lip fern." Encyclopædia Britannica Online. 30 Nov 2007.
Պիեռ Կլոսովսկի

Պիեռ Կլոսովսկի (ֆր.՝ Pierre Klossowski, օգոստոսի 9, 1905(1905-08-09)[…], Փարիզ - օգոստոսի 12, 2001(2001-08-12)[…], Փարիզ), ֆրանսիացի փիլիսոփա, գրող, նկարիչ, գրական քննադատ, թարգմանիչ։
Բալտյուսի ավագ եղբայրը։
Իր նախորդներ էր համարում դը Սադին, Ֆրիդրիխ Նիցշեին, Զիգմունդ Ֆրեյդին, Ժորժ Բատային։ 1960-1970-ականներին նկարահանվել է մի քանի ֆիլմերում, այդ թվում «Այդպիսինն է կյանքը Բալտազար» (1966) Բրեսոնի ժապավենում։


== Կենսագրություն ==
Պիեռի ծնողները 1903 թվականին Բրեսլաուից տեղափոխվել են Փարիզ, Սիլեզիզա։ Հայրը՝ Էրիխ Կլոսովսկին եղել է նկարիչ, արվեստագետ, իսկ մայրը՝ Էլիզաբեթ Դորոտեյա Սպիրոն՝ եվրոպացի նկարչուհի, ընկերների շրջապատում հայտնի որպես Բալանդինա։


== Ստեղծագործական բնութագիր ==
«Սադ, իմ մտերիմ» (1947) ժողովածուում Կլոսովսկին զարգացնում է «ինտեգրալ աթեիզմի» գաղափարը, որն իրենով նշանավորում է մարդակերպի բանականության վերջ։ «Ինտեգրալ աթեիզմը» պնդում է, որ «կատարյալ երաշխավորի» հետ նույնականության սկզբունքի մեջ անհետանում է հենց այդ սկզբունքը, ինչպես նաև անհատական «Ես-ի» բարոյական և ֆիզիկական պատասխանատվության հիմնավորումները։ Սուբյեկտի գործունեության հիմնական պատճառը «ցանկությունն» է, որն ի տարբերություն սեռականության» մնում է անփոփոխ անհատի հոգեսոմատիկայի կոնստիտուցիայի զարգացման ընթացքում։
Թարգմանել է Վերգիլիոսին, Սվետոնիոսին, Հյոլդերլինին, Նիցշեին, Վալտերին, Կլեեին, Կաֆկային, Շելերին, Վիտգենշթայնին, Հայդեգերին։ Վերգիլիոսի նորարարական թարգմանությունը, որն առաջացրել է բանավեճ պրոֆեսիոնալ բանասեր-անտիկաբանների մոտ, գրավեց Միշել Ֆուկոյի, Միշել Դեգի, Անտուան Բերմանի ուշադրությունը։


== Գրականություն ==
Բլանշո Մ. Աստվածների ծիծաղ / Թարգ. ֆր-ից Վ. Լապիցկոյի // Նոր ռուսական գիրք — 2001. — № 3-4.
A. Marroni, Klossowski e la comunicazione artistica // Centro Internazionale Studi di Estetica. — № 39. — Palermo, 1993
A. Marroni, Pierre Klossowski. Sessualità, vizio e complotto nella filosofia. — Milano: Costa & Nolan, 1999. ISBN 9788876483837;
A. Marroni, Laws of perversion and hospitality in Pierre Klossowski // «Journal of European Psychoanalysis». — № 25. — 2007;
A. Marroni, L’arte dei simulacri. Il dèmone estetico di Pierre Klossowski. — Milano: Costa & Nolan, 2009. ISBN 9788874371242.
J. Decottignies, Pierre Klossowski. Biographie d’un monomane. — Villeneuve d’Ascq: Presses Universitaires du Septentrion, 1997. ISBN 978-2-85939-523-0;
J. Decottignies, Klossowski notre prochain. — Paris: H. Veyrier, 1985. ISBN 978-2-85199-377-9;
A.-M. Lugan-Dardigna, Klossowski. L’homme aux simulacres. — Paris: Navarin, 1986. ISBN 2-86827-044-1;
J.-P. Madou, Démons et simulacres dans l’œuvre de Pierre Klossowski. — Paris: Méridiens Klincksiek, 1987. ISBN 978-2-86563-182-7;
A. Arnaud, Pierre Klossowski. — Paris: Seuil, 1990. ISBN 978-2-02-011495-0;
Thierry Tremblay, Anamnèses. Essai sur l'œuvre de Pierre Klossowski. Paris: Hermann, 2012


== Ծանոթագրություններ ==


== Արտաքին հղումներ ==
Պիեռ Կլոսովսկի (անգլ.) Internet Movie Database կայքում
Պիեռ Կլոսովսկի
Պիեռի նկարները Archived 2013-10-12 at the Wayback Machine.
Նավասարդ (այլ կիրառումներ)

Նավասարդ կարող է վերաբերել հետևյալին՝

Նավասարդ - Հայկական տոմարի առաջին ամիս
Նավասարդ - Հայկական աստվածուհի և Հայկ Աղեղնավորի դուստր
Նավասարդ - Աշոտ Ավդալյանի բանաստեղծական ժողովածուն
Նավասարդ - գրական, գեղարվեստական տարեգիրք
(864) Աաս

(864) Աաս (անգլ.՝ Aase), աստերոիդ աստերոիդների հիմնական գոտում։ Հայտնաբերվել է 1921 թվականի սեպտեմբերի 30-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,208701 ա. մ., առավելագույնը մոտենում է 1,7891 ա. մ. հեռավորության վրա և հեռանում 2,6283 ա. մ.։ Արեգակի շուրջ մեկ ամբողջական պտույտ է կատարում 1198,96 երկրային օրվա ընթացքում, իր ուղեծրով շարժվելով միջինում 0,300261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,45° անկյուն։
Աաս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(864) Աաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեդրիկ Ժերվե

Սեդրիկ Ժերվե (ֆր.՝ Cédric Gervais, հունիսի 7, 1979(1979-06-07), Մարսել), ֆրանսիացի դիջեյ և հաուս երաժշտության պրոդյուսեր։


== Երաժշտական կարիերա ==
Դեռ վաղ տարիքում ոգեշնչված լինելով դիջեյներ Լորան Գարնեի և Կարլ Կոքսի երաժշտությամբ՝ նա Փարիզի Le Queen ակումբում սկսում է աշխատել որպես դիջեյ։ 1998 թվականին նա հեռանում է Փարիզից և տեղափոխվում է Մայամի Բիչ, Ֆլորիդա։ Սկզբնական շրջանում նա այնտեղ աշխատում է մի քանի ակումբներում, իսկ 2004 թվականին տեղի հայտնի ակումբներից մեկում դառնում է դիջեյ։ 2006 թվականին նա թողարկում է իր դեբյուտային «Experiment» ստուդիական ալբոմը, որի «Spirit in My Life» երգը ունենում է որոշակի հաջողություններ։ 2008 թվականին նա համագործակցում է Deep Dish խմբի անդամ Շարամի հետ, ում հետ թողարկում է «U Don't Even Know Us» և «Love Is the Answer» երգերը։
2012 թվականի մարտին նա ներկայացնում է իր «Miamication» կոչվող երկրորդ ստուդիական ալբոմը։ Նույն տարվա ապրիլին նա թողարկում է իր «Molly» երգը, որը նրան բերում է ավելի մեծ ճանաչում և դառնում է նրա ամենամեծ հաջողություն ունեցած սինգլներից մեկը։ Հաջորդ տարի այդ երգի հիման վրա ամերիկացի ռեփեր Թայգան ներկայացնում է իր երրորդ ստուդիական ալբոմի «Molly» երգը, համագործակցությամբ Սեդրիկի, Վիզ Խալիֆայի և Մալի Մոլի հետ։
2013 թվականին նա ներկայացնում է մի քանի հայտնի երգերի իր ռեմիքս տարբերակները։ Ամերիկացի երգչուհի Լանա Դել Ռեյի «Summertime Sadness» երգի համար կատարած նրա ռեմիքսը ընդգրկվում է մի քանի հիթ շքերթներում, իսկ հաջորդ տարի այդ ռեմիքսի համար նա ստանում է Գրեմմի մրցանակ։
2014 թվականի փետրվարին նա ներկայացրեց իր ռեմիքս տարբերակը ամերիկացի երգչուհի Մայլի Սայրուսի «Adore You» երգի համար։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


== Մրցանակներ և առաջադրումներ ==


== Արտաքին հղումներ ==
Պաշտոնական կայք
Ալեքսանդր Վարպետյան

Ալեքսանդր Արորդի Վարպետյան (ֆր.՝ Alexandre (Arordi) Varbedian, ծնվ. հունիսի 11, 1943 Մարսել, Ֆրանսիա), ֆրանսահայ հայագետ, ազգագրագետ, էաբան և գոյաբան։
Վարպետյանը ծնվել է ընտանիքում, որի արմատները Խոյ և Սասուն-Բիթլիս մարզերից են և 1948 թվականին Մարսելից գաղթել են Հայաստան։
1968 թվականին նա ավարտում է Երևանի պոլիտեխնիկական ինստիտուտի ճարտարապետական ֆակուլտետը և 1970 թվականին Հայֆիլմ կինոստուդիայի դերասանական բաժինը։ 1975 թվականին Մարսել վերադառնալուց հետո նա շարունակում է իր մասնագիտական գործունեությունը որպես ճարտարապետ, ազգագրագետ պրոդյուսեր, գրող, հրապարակախոս, հիմնականում հայագետ, ազգագրագետ և էաբան։
Նշված բնագավառներում Վարպետյանը արժանացել է ազգային և միջազգային մրցանակների։ 2002 թվականին արտաքսվել է Հայաստանից, գործող նախագահ Ռոբերտ Քոչարյանի հրամանագրով։


== Գրքեր ==
Ալեքսանդր Վարպետյանը բազմաթիվ գրքերի հեղինակ է.

Արփիական - 1985
Ովքե՞ր են ի վերջո արիացիները - 1988
Ոգեկոչ - 1991
Ինքնություն - 1993
Էություն - 1995
Արիականք - 1997
Ծննդոց Այա - 2000
Էականք_ 2002
Ազգային Խաչբառ, կամ ու՞մ է խանգարում Ալեքսանդր Արորդի Վարպետյանը - 2003
Ինչություն - 2004
Աստ հանգչի Ալեքսանդր Արորդի Վարպետյանի... Տապանաքարը 2005
Գիրն Զէ անուն այ - Հայտնություն - 2006
Դելփյան E'I առեղծվածի տարրալուծում (մաս I) - 2011
Այն ինչ չգիտեր Պլատոնը (մաս II) - 2013
Ազգային խաչքար կամ հոկտեմբեր 27-ի առեղծվածը - 2013
Եվ ճանաչիր զԲանս... - 2015


== Ծանոթագրություններ ==
(2705) Վու

(2705) Վու (անգլ.՝ Wu), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,190046 ա. մ., առավելագույնը մոտենում է 1,8413 ա. մ. հեռավորության վրա և հեռանում 2,5388 ա. մ.։ Արեգակի շուրջ մեկ ամբողջական պտույտ է կատարում 1183,8 երկրային օրվա ընթացքում, իր ուղեծրով շարժվելով միջինում 0,304106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2705) Վու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ագաֆիևկա

Ագաֆիևկա (ուկրաիներեն՝ Агафіївка), գյուղ Ուկրաինայի Օդեսայի մարզի Լյուբաշիվկայի շրջանում։ Հիմնադրվել է 1820 թվականին։
Չճշտված տվյալներով Ագաֆիևկա գյուղում բնակվում էր 437 մարդ։ Բնակավայրը զբաղեցնում է 1858 կմ² տարածք։ Բնակչության խտությունը կազմում էր 235,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավզախ

Ավզախ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 10 կմ արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թրևիս Ֆիմել

Թրևիս Ֆիմել (անգլ.՝ Travis Fimmel, հուլիսի 15, 1979(1979-07-15), Էչուկա և Ավստրալիա), ավստրալիացի դերասան, նախկին մոդել։ Հայտնի է «Հրեշը» սերիալում ունեցած դերակատարման համար։ Առանձնապես մեծ ճանաչման է արժանացել «Վիկինգներ» հեռուստասերիալում սկանդինավցի հերոս Ռագնար Լոդբրոկին մարմնավորելու համար։


== Ծանոթագրություններ ==
Սիննաի

Սիննաի (իտալ. Sinnai), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 15 968 մարդ՝(2004 թ.), բնակչության խտությունը 68,2մարդ /կմ ²։ Տարածքը զբաղեցնում է 223.38կմ²։ Փոստային հասցե՝ 9048, հեռախոսային կոդ՝ 070:
Քաղաքի հովանավոր սուրբն է համարվում Սուրբ Վարվառան։ Տոնը նշվում է ամեն տարի դեկտեմբերի 4-ին:


== Հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Դմիտրի Պոպով

Դմիտրի Լվովիչ Պոպով (փետրվարի 27, 1967(1967-02-27), Յարոսլավլ, ՌԽՖՍՀ, ԽՍՀՄ), ռուս ֆուտբոլիստ, պաշտպան և կիսապաշտպան։ Սպորտի վարպետ (1990 թվական)։ Ռուսաստանի հավաքականի ֆուտբոլիստը 21 խաղ է անցկացրել նրա կազմում, խփել է 4 գնդակ։ Մասնակցել է ԱՄՆ-ում 1994 թվականի աշխարհի առաջնությանը։


== Կարիերա ==
Սկսել է խաղալ 15 տարեկանում։ Չնայած նման մեծ տարիքին՝ բնական տվյալները թույլ են տվել իրենց դրսևորել և հայտնվել «Շիննիկում»։ 1984-ից խաղում էր դուբլերների կազմում՝ հաճախ փոխարինման դուրս գալով հիմնական թիմում։ 1987-ից սկսած՝ կայուն կերպով հանդես է եկել հարձակվողի դիրքում։
Մոսկվայի «Սպարտակը» հայտնվել է Օրջոնիկիձեի «Սպարտակի» դեմ «Շիննիկի» գավաթային խաղից հետո։ Այդ խաղին ներկա էր Օլեգ Ռոմանցևը, որը դիտում էր «Սպարտակի» ֆուտբոլիստներին։ Այդ խաղում Պոպովը գոլային փոխանցում կատարեց, իսկ դրանից հետո հրավեր ստացավ տեղափոխվել Մոսկվա։
1989 թվականի հուլիսից հանդես է եկել դուբլերների, 1990-ից՝ հիմքում։ Վերջնականապես ամրապնդվեց թիմում «Սպարտայի» դեմ արտագնա խաղից հետո, որին «Սպարտակը» հաղթեց 2:0 հաշվով։ Սկզբում խաղացել դեռ հարձակման, սակայն 1991 թվականին, ԲԿՄԱ-ի դեմ խաղից հետո, որտեղ հաջողությամբ չեզոքացրեց Միխայիլ Կոլեսնիկովին, տեղափոխվեց որպես ձախ կիսապաշտպան։
1993-ի հուլիսին 3 տարվա պայմանագիր է կնքել իսպանական «Ռասինգի» հետ, որն այդ մրցաշրջանում դուրս է եկել Պրիմերայում։ Ակումբում խաղացել է մինչև 1996 թվականի հունիսը։
1992-ին կոտրել է ոտքը, իսկ 1996-ի մայիսին ստացել է մենիսկի և աջ ծնկի խաչաձև կապանների պատռվածք, ինչի պատճառով բաց է թողել 1996-ի Եվրոպայի առաջնությունը։
Ավելի ուշ խաղացել է «Կոմպոստելա» ակումբներում Սանտյագո դե Կոմպոստելա, Իսպանիա (1996-Հունիս 1999), «Մաքաբի»Թել Ավիվ, Իսրայել (1999 թվականի օգոստոս-դեկտեմբեր), «Տոլեդո» Իսպանիա (2000)։
Խաղային կարիերայի ավարտից հետո մշտապես բնակվում է Իսպանիայում։ Մարզել է Սանթանդերում գտնվող մանկապատանեկան թիմը, աշխատել է նաև տեղի «Ռասինգ» ակումբի պատանեկան թիմի հետ։
2002 թվականից զբաղվում է գործակալական գործունեությամբ։
2005 թվականին եղել է լողափնյա ֆուտբոլի Ռուսաստանի հավաքականի խաղացող։
2006 թվականի դեկտեմբերից մտնում էր Մոսկվայի «Սպարտակի» սելեկցիոն շտաբ։ 2008թ. սեպտեմբերից աշխատել է «Սպարտակի» մարզական տնօրեն։ 2016 թվականի օգոստոսին հեռացվել է սեփական դիրքից։


== Ձեռքբերումներ ==
ԽՍՀՄ չեմպիոն - 1989ԽՍՀՄ առաջնության արծաթե մեդալակիր - 1991Ռուսաստանի չեմպիոն (2) - 1992, 1993
Ռուսաստանի Գավաթի դափնեկիր - 1992/93
ՈւԵՖԱ Գավաթի չեմպիոնների կիսաեզրափակչի մասնակից - 1990/91


== Ծանոթագրություններ ==


== Արտաքին հղումներ ==
Профиль на сайте ФК «Спартак»
Профиль на legioner.kulichki.com
Կլոնկարի (կոմսություն)

Կլոնկարի, տեղական ինքնակառավարման տարածք Քվինսլենդի հյուսիս-արևմտյան մասում, Ավստրալիա։ Այն ընդգրկում է 47.971 կմ2 տարածք և 1884 թվականից գոյություն ունի որպես տեղական ինքնակառավարման մարմին։ Շրջանի վարչական կենտրոնը Կլոնկարի քաղաքն է։


== Աշխարհագրություն ==
Շրջանը գտնվում է Քվինսլենդի հյուսիս-արևմտյան մասում։ Կլոնկուրիի տարածքը 47,971 կմ2 է։


== Անվանում ==
Շրջանը, ինչպես նաև վարչական կենտրոնը, իրենց անունը ստացել են Կլոնկարի գետից։


== Կլիմա ==
Կլոնկարին տեղակայված է մերձհասարակածային կլիմայական գոտում։ Միջին ջերմաստիճանը 28 ° C է։ Ամենատաք ամիսը դեկտեմբերն է, միջին ջերմաստիճանը 36 ° C է, իսկ ամենացուրտ ամիսը` հուլիսը 20 ° C միջին ջերմաստիճան։ Տեղումների միջին քանակը տարեկան 443 միլիմետր է։ Ամենախոնավ ամիսը փետրվարն է (տեղումները` 137 մմ), իսկ ամենաչորը օգոստոսն է (տեղումները` 1 մմ)։
1989 թվականի հունվարի 16-ին շրջանի վարչական կենտրոնում,  Կլոնկարի քաղաքում գրանցվել է Ավստրալիայի ամենաբարձր ջերմաստիճանը՝ 53,3 °:


== Բնակչություն ==
2018-ին շրջանի բնակչությունը կազմում էր 3,091 մարդ։


== Ծանոթագրություններ ==


== Արտաքին հղումներ ==
Կլոնկարրի շրջան
Լուկրունու

Լուկրունու (հուն․՝ Λουκρούνου), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների գյուղը լքվել է։


== Ժողովրդագրություն ==


== Ծանոթագրություններ ==
Ազնիվ (անձնանուն)

Ազնիվ, հայկական իգական անուն։ Նշանակում է «ընտիր, պատվական»։ Տարածված է արևմտահայերենում։ Առաջին հիշատակությունը եղել է 1554 թվականին։


== Ծանոթագրություններ ==
Հմայակ Հարությունյան

Անվան այլ կիրառումների համար տե՛ս՝ Հմայակ Հարությունյան (այլ կիրառումներ)Հմայակ Ավագի Հարությունյան (մարտի 16, 1897(1897-03-16), Տամբատ, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - մայիսի 21, 1962(1962-05-21), Երևան, Հայկական ԽՍՀ, ԽՍՀՄ), հայ բժիշկ, քիթկոկորդականջաբան։ Բժշկական գիտությունների դոկտոր (1939), պրոֆեսոր (1940)։


== Կենսագրություն ==
1926 թվականին ավարտել է Դոնի Ռոստովի Հյուսիս-Կովկասյան համալսարանի բժշկական ֆակուլտետը։ 1939-1958 թվականներին եղել է Երևանի բժշկական ինստիտուտի իր նախաձեռնությամբ կազմակերպված քիթկոկորդականջաբանության ամբիոնի վարիչը, միաժամանակ, 1941-1944 թվականներին՝ հանրապետական կլինիկական 1-ին հիվանդանոցի գլխավոր բժիշկ, 1945-1948 թվականներին՝ ԵԲԻ բուժական ֆակուլտետի դեկան։
Աշխատանքները վերաբերում են վերին շնչառական ուղիների, քթի, կերակրափողի ֆիզիոլոգիայի, ախտաբանության և բուժման հարցերին։ Հայաստանի քիթկոկորդականջաբանների հանրապետական բժշկական ընկերության նախագահ (1940-1957)։ Հարությունյանի անունով է կոչվում ԵԲԻ քիթկոկորդականջաբանության կլինիկան։
Դիթեր Բոկ

Գանս Դիթեր Բոկ (գերմ.՝ Hans Dieter Bock, մարտի 3, 1939(1939-03-03), Դեսսաու, Landkreis Dessau-Köthen, Free State of Anhalt, Նացիստական Գերմանիա - մայիսի 12, 2010(2010-05-12), Համբուրգ, Գերմանիա), գերմանացի իրավաբան, ձեռնարկատեր, արվեստի ստեղծագործությունների հավաքորդ։ Ամենահարուստ գերմանացիներից մեկը՝ 500 մլն ֆունտ կարողությամբ։


== Կենսագրություն ==
Ծնվել է միջազգային Agfa-Gevaert ընկերության տնօրենի ընտանիքում։ 1953 թվականին նրա ընտանիքը Գերմանիայի դեմոկրատական հանրապետությունից փախել է Մյունխեն։ Սովորել է Մարբուրգի համալսարանում և ստացել իրավաբանի որակավորում։ 1973 թվականին Մայնի Ֆրանկֆուրտ քաղաքում հիմնադրել է հարկային խորհրդատվական ընկերություն։
Ավելի ուշ սկսել է զբաղվել անշարժ գույքով։ 1970-ական թվականների վերջերին իր հիմնական Advanta ընկերության միջոցով ընդլայնել է իր գործունեությունը Հարավային Աֆրիկայում և ԱՄՆ-ում, որը նաև տիրապետել է Kempinski հյուրանոցային ցանցի բաժնետոմսերի վերահսկիչ փաթեթներին և գերմանական առաջատար շինարարական Philipp Holzman ընկերության բաժնեմասին։ 1990-ական թվականներին զբաղվել է անշարժ գույքի և բաժնետոմսերի շահարկումներով՝ շնորհիվ իր Lonrho բաժնետոմսերի ընկերության, որը գործել է նաև աֆրիկյան մի շարք երկրներում։
Վերջին տասնամյակների ընթացքում Բոկը կենտրոնացել է հյուրընկալության ոլորտի վրա։ Եղել է «Աշխարհի առաջատար հյուրանոցների» (the Leading Hotels of the World) անդամ՝ հարավաֆրիկյան Մորոկա Սվելոուզ ֆուտբոլային թիմի սեփականատեր։ Հովանավորել է Ֆանկֆուրտի ժամանակակից արվեստի թանգարանը։ Ձեռք է բերել որոշ արվեստի գործեր և նվիրել թանգարանին։ 2009 թվականին Գերմանիայի 500 ամենահարուստ բնակիչների ցուցակում զբաղեցրել է 15-րդ տեղը։
Մահացել է 2010 թվականին այն բանից հետո, երբ Համբուրգի իր Atlantic Kempinski հյուրանոցներից մեկում խեղդվել է սթեյքից։


== Ծանոթագրություններ ==


== Արտաքին հղումներ ==
Dieter Bock Net Worth
Մահախոսական
(4411) Կոչիբունկյո

(4411) Կոչիբունկյո (անգլ.՝ Kochibunkyo), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 3-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,166872 ա. մ., առավելագույնը մոտենում է 1,9675 ա. մ. հեռավորության վրա և հեռանում 2,3663 ա. մ.։ Արեգակի շուրջ մեկ ամբողջական պտույտ է կատարում 1165,06 երկրային օրվա ընթացքում, իր ուղեծրով շարժվելով միջինում 0,308997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4411) Կոչիբունկյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մլինով

Մլինով (ուկրաիներեն՝ Млинів), քաղաքատիպ ավան Ուկրաինայի Ռովնոյի մարզի Մլինովի շրջանում։
2001 թվականի տվյալներով Մլինով քաղաքատիպ ավանում բնակվում էր 8 546 մարդ։ Բնակավայրը զբաղեցնում է 20,52 կմ² տարածք։ Բնակչության խտությունը կազմում էր 411 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
1531

1531 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1531 թվականն է, 
XVI դարի 31-րդ տարին։


== Դեպքեր ==


== Ծնունդներ ==


== Մահեր ==
Պերվոմայկա (գյուղ, Մակարևսկի շրջան)

Պերվոմայկա (ռուս.՝ Первомайка), գյուղ Ռուսաստանի Կոստրոմայի մարզի Մակարևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չաֆի շրջան (Կոլորադո)

Չաֆի շրջան (անգլ.՝ Chaffee County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2627 կմ² է, բնակչությունը՝ 17809 մարդ (2010 թ. տվյալներով)։ Շրջկենտրոնն է Սալիդա բնակավայրը։ Կազմավորվել է 1879 թ.։
Ուիկլի շրջան (Թենեսի)

Ուիկլի շրջան (անգլ.՝ Weakley County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.502 կմ² է, բնակչությունը՝ 34.895 մարդ (2000 թ. տվյալներով)։ Շրջկենտրոնն է Դրեզդեն բնակավայրը։ Կազմավորվել է 1823 թ.։
Բոբի Կոտիկ

Ռոբերտ Ա. «Բոբի» Կոտիկ (անգլ.՝ Robert A. «Bobby» Kotick, մարտի 1, 1963(1963-03-01), Լոնգ Այլենդ, Նյու Յորք, ԱՄՆ), ամերիկացի ձեռնարկատեր, որը զբաղեցնում է «Activision Blizzard»-ի գլխավոր գործադիր տնօրենի պաշտոնը։
Նա «Activision»-ի գլխավոր գործադիր տնօրեն է դարձել 1991 թվականին՝ 1990 թվականին ընկերության բաժնեմասի գնումից հետո։ 2000-ական թվականների վերջին Կոտիկը կազմակերպել էր Activision-ի և Վիվենդիի միաձուլումը, ինչը հանգեցրել Է 2008 թվականին Activision Blizzard-ի ստեղծմանը և ընկերության առաջին գլխավոր տնօրեն նշանակվելուն։ Նա նաև մտնում է տնօրենների մի քանի խորհուրդների մեջ, այդ թվում ՝ 2012 թվականից Կոկա-Կոլա ընկերության և «Call of Duty Endowment»-ի (CODE) կազմում, որի համահիմնադիրն է դարձել 2009 թվականին։ 2003-2008 թվականներին Կոտիկը Yahoo ընկերության տնօրենն էր։


== Կենսագրություն ==
Կատուն ծնվել և մեծացել է Նյու Յորքում։ Նրա հետաքրքրությունը բիզնեսի նկատմամբ սկսվել է վաղ տարիքում։ Կրտսեր դպրոցում Կոտիկը սեփական այցեքարտերն ուներ, իսկ ավագ դպրոցում նա զբաղվում էր բիզնեսով՝ Մանհեթենի ակումբները ոչ աշխատանքային երեկոներին վարձակալությամբ տալով։ 1980-ականների սկզբին նա Միչիգանի համալսարանում ուսումնասիրել է արվեստի պատմություն։
1986 թվականին Բոբի Կոտիկը հիմնադրել է «International Consumer Technologies» ընկերությունը, 1990 թվականին գլխավորել է Leisure Concepts, Inc ընկերությունը, իսկ 1991-2008 թվականներին եղել է «Activision» ընկերության ղեկավար։ Activision-ի և «Blizzard»-ի միաձուլումից հետո, 2008 թվականի հուլիսի 9-ին Բոբի Կոտիկն ընտրվել է միավորված ընկերության ղեկավար։
2003-2008 թվականներին Կոտիկը Yahoo-ի վարչության կազմում էր։ Նա նաև Լոս Անջելեսի արվեստի թանգարանի վաղ կրթական կենտրոնի և Թոնի Հաուկի հիմնադրամի վարչության անդամ է։
Forbes-ի տվյալներով՝ 2008 թվականին Բոբի Կոտիկը վաստակել է մոտ 15 մլն դոլար, որից 899,560-ը նրա աշխատավարձն է։
Բոբին խաղացել է 2011 թվականի «Մանիբոլ» ֆիլմում՝ Սթիվ Շոթթի դերում, որը բեյսբոլի գլխավոր լիգայի՝ «Օքլենդ Ատլետիքս» ակումբի սեփականատերն է։


== Քննադատություն ==
Բոբի Կոտիկի կերպարը տարբեր կերպ է գնահատվում համակարգչային խաղացողների և խաղային մամուլի շրջանում։ Քննադատների կարծիքով՝ նրա գործողություններն ուղղված են հնարավորինս երկար ժամանակ մտավոր սեփականությունից առավելագույն շահույթ կորզելուն՝ անտեսելով արտադրանքի խաղային որակը։


== Ծանոթագրություններ ==


== Արտաքին հղումներ ==
Профиль Роберта Котика на сайте Форбс
(6762) Սիրենագուդրիչ

(6762) Սիրենագուդրիչ (անգլ.՝ Cyrenagoodrich), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,171258 ա. մ., առավելագույնը մոտենում է 1,7905 ա. մ. հեռավորության վրա և հեռանում 2,552 ա. մ.։ Արեգակի շուրջ մեկ ամբողջական պտույտ է կատարում 1168,6 երկրային օրվա ընթացքում, իր ուղեծրով շարժվելով միջինում 0,308061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6762) Սիրենագուդրիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերվո

Չերվո (իտալերեն՝ Cervo) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 1142 մարդ (2008)։ Բնակչության խտությունը՝ 337 մարդ/կմ²։ Տարածքը կազմում է 3 կմ²։ Փոստային ինդեքս՝ 18010։ Հեռախոսային կոդ՝ 0183։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության դինամիկան.


== Քույր քաղաքներ ==
 Սերվո, Իսպանիա (2008)


== Համայնքի վարչակազմ ==
Հեռախոսահամար՝ 0183 44911
Էլեկտրոնային հասցեն՝ comunecervo@cervo.com
Պաշտոնական կայք՝ http://www.cervo.com/


== Արտաքին հղումներ ==
http://www.la-liguria.ru/index.php/cervo-storia(չաշխատող հղում)
http://www.la-liguria.ru/index.php/using-provincia-imperia/83-cervo-chiesa(չաշխատող հղում)
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆուտբոլի Ռուսաստանի սուպերգավաթ 2016

Ֆուտբոլի Ռուսաստանի Սուպերգավաթ 2016 (ռուս.՝ Суперкубок России по футболу 2016), անցկացվել է 2016 թ. հուլիսի 23-ին Մոսկվա քաղաքի «Լոկոմոտիվ» մարզադաշտում։ Հանդիպմանը մասնակցում էին 2015/16 մրցաշրջանի հաղթող ԲԿՄԱ֊ն և 2015/16 մրցաշրջանի գավաթակիր Զենիթը։


== Խաղ ==


== Աղբյուրներ ==
Հաշվետվություն premierliga.ru կայքում
Հաշվետվություն soccerway.com կայքում
Հաշվետվություն transfermarkt.co.uk կայքում
Պամպարատո

Պամպարատո  (իտալ․՝ Pamparato), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 372(2008 թվականի տվյալներով)։ Բնակչության խտությունը 11 մարդ/կմ²։ Տարածքը՝ 35 կմ²։ Փոստային ինդեքս՝ 12087։ Հեռախոսային կոդ՝ 0174։
Կոմունայի հովանավորն է Նահատակ սուրբ Վլաս Սեբաստացին։ Տոնակատարությունը փետրվարի 3-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Կեռախոսահամար՝ 0174 351113
Էլեկտրոնային հասցե՝ comune.pamparato@libero.it
Գլխավոր կայք՝ http://www.pamparato.com/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ղզըլմաղարա

Ղզըլմաղարա, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ճոճանակ (մուլտֆիլմ)

Ճոճանակ (ռուս.՝ Качели), խորհրդային կարճամետրաժ նկարված մուլտֆիլմ, որը նկարահանվել է 1988 թվականին։
«Ուրախ կարուսել» № 19 մուլտիպլիկացիոն ալմանախի երեք սյուժեներից առաջինն է։


== Սյուժե ==
Ժենյան ճոճվում էր ճոճանակի վրա դրսում և չէր ցանկանում տուն գնալ։ Մայրիկը հոգնում է նրա կանչելուց և օգնության է կանչում տեխնիկային. նրան և՛ բուլդոզերով են քաշում, և՛ շոգեքարշով, և՛ շոգենավով, հետո թռչում է ուղղաթիռը և պոկում է գետնից այն ամենն, ինչ որ կար։ Տղան իր ճոճանակի հետ մենակ է մնում անկենդան մոլորակում, սկսում է վախենալ և կանչել իր մայրիկին։ Մայրիկը խղճում է նրան և երկրագնդի վրա եղած ամեն ինչով վերադառնում է։ Վախեցած տղան վազում է տուն և նստում է սեղանի մոտ։ Եվ ճոճանակի վրա հայտնվում է «Վերջ» գրությունը։


== Նկարահանող խումբ ==


== Տես նաև ==
Ուրախ կարուսել


== Ծանոթագրություններ ==


== Արտաքին հղումներ ==
Տեղեկություններ մուլտֆիլմի մասին kino1000.ru կայքում(չաշխատող հղում)
Տեղեկություններ մուլտֆիլմի մասին oldtales.ru կայքում(չաշխատող հղում)
«Ճոճանակ» մուլտֆիլմը
Հայրենական մուլտիպլիկացիայի հանրագիտարան (հեղ.` Սերգեյ Կապկով, «Ալգորիթմ», 2006)
Սանտա Պոլա բերդ-ամրոց

Սանտա Պոլա բերդ-ամրոց (իսպ.՝ Castillo-Fortaleza de Santa Pola), 16-րդ դարում Վերածննդի ոճով կառուցված պաշտպանական կառույց Իսպանիայի հարավ-արևելքում՝ Ալիկանտե պրովինցիայի Սանտա Պոլա մունիցիպալիտետում։ Տեղակայված է Միջերկրական ծովի ափին և 16-17-րդ դարերում պաշտպանել է բնակավայրը ծովահենների հարձակումներից, ովքեր բնակվում էին քաղաքից ոչ հեռու գտնվող Տաբարկա կղզում։ Ներկայում ամրոցում գործում են երկու թանգարաններ՝ նվիրված ծովին ու ձկնորսությանը։


== Պատմություն ==
Սանտա Պոլա բերդ-ամրոցի շինարարությունն սկսվել է 1558 թվականին Վալենսիայի փոխարքա Բեռնանդո դե Կարդենասի հրամանով։ Ամրոցը կառուցել են իտալացի ճարտարագետներ ու ճարտարապետներ։
16-րդ դարի վերջին Սանտա Պոլայում տեղակայված էր 30 զինվորից բաղկացած կայազոր, որ զինված էր ծանր հրետանիով։ Բնակավայրը պաշտպանված էր ծովահեններից։ Սակայն հետագայում ամրոցն աստիճանաբար անկում է ապրել։ 1786 թվականին հրաման է տրվել զինաթափել ամրոցն ու այն ներառել Թագի կատալոգում։ Դա նշանակում էր, որ ամրոցն այդուհետ պարտավորվում էր հարկ վճարել Իսպանիայի թագավորին։ Այդ առթիվ Սանտա Պոլա ամրոցի գլխավոր դարպասի վրա տեղադրվել է թագավորական գերբով վահան, որ պահպանվում է նաև այսօր։
19-րդ դարում Սանտա Պոլան եղել է բավական մեծ բնակավայր։ Պատմական աղբյուրներից մեկում ամրոցի մասին ասվում է. «...Ընդգրկում է 24 բաժանմունք, 2 խանութ, 2 հացի փուռ և 1 մատուռ՝ նվիրված Լորետոյի Աստվածամորը, որտեղ սովորաբար մնում է մեկ վանական։ Ամրոցում գտնվում են մեկից մինչև 12 թնդանոթներ և կայազոր, որ կազմված է մեկ հրամանատարից, որ կապիտան է, 1 սերժանտից, թմբուկներով 9 զինվորներից, 3 հրետանավորներից և փարոսի 5 տեսուչներից»։
1860 թվականի սեպտեմբերին ամրոցը դարձել է պետական սեփականություն և ենթարկվել է Սանտ Պոլա մունիցիպալիտետին։ Բնակավայրը դեռևս չուներ քաղաքի կարգավիճակ։ Բազմաթիվ դիմումներից ու խնդրանքներից հետո Ալֆոնս XII թագավորը 1877 թվականին այցելում է Սանտա Պոլա։ Թագավորը գոհ է մնում բնակավայրի արտաքին տեսքից ու վիճակից և Սանտա Պոլային շնորհում է քաղաքի կարգավիճակ։ Ի հիշատակ այդ իրադարձության՝ քաղաքային ռատուշայի մուտքի մոտ ամրացվել է մարմարե հուշատախտակ, որի վրա նշված է ամսաթիվն ու թագավորական հրամանագրի համարը։
Սանտա Պոլան քառակուսաձև ամրոց է, որի ներսում տեղակայված է քառակուսաձև մեծ հրապարակ։ Ամրոցի ամեն անկյունում տեղակայված է մեկական աշտարակ, իսկ գլխավոր աշտարակը գտնվում է ամրոցի մուտքի մոտ։ Գլխավոր աշտարակը մյուսներից ավելի մեծ է։ Նրա վրա տեղադրված է հռոմեական թվերով հնագույն ժամացույց։
Ձկնորսության թանգարանը կազմված է ութ սենյակներից։ Թանգարանում տեղակայված է մեծ ակվարիում արևադարձային ձկներով ու ծովային այլ կենդանիներով, ինչպես նաև ձկնորսության պատմությանը նվիրված ցուցադրություն։ Ծովային թանգարանում ներկայացված է քաղաքի պատմությունը։ Այդ երկու թանգարաններն ունեն ընդհանուր թեմատիկ գրադարան, որը տեղակայված է ամրոցում։
1949 թվականից գտնվում է պետության պաշտպանության ներքո։ 1993 թվականի հուլիսի 12-ին հայտարարվել է պատմական հուշարձան։


== Ծանոթագրություններ ==
Քիմերին 1

Քիմերին 1-ը (Chimerin 1, Chimaerin 1, CHN1) սպիտակուց է, որը մարդու մոտ կոդավորվում է CHN1 գենով։ Գրականության մեջ հայտնի է նաև ալֆա-1-քիմերին, n-քիմերին անվանումներով։
Քիմերին 1-ը արտադրվում է հիմնականում գլխուղեղում և մասնակցում է իմպուլսի փոխանցման գործընթացին։
Քիմերին 1-ը GTPազով ակտիվացող սպիտակուց է, որը բնորոշ է RAC GTP-կապող սպիտակուցներին։
CHN1 գենը կոդավորում է p21-rac և ֆորբոլ էսթերների ռեցեպտորին բնորոշ GTPազ-ակտիվացնող սպիտակուցը։ 
Այն կարգավորում է տեսողական շարժող աքսոնի ուղին։


== Ֆունկցիաներ ==
Քիմերին 1-ը 3 դոմեններից կազմված սպիտակուց է։ Դոմենները հետևյալն են՝ N-եզրափակիչ SH2 դոմեն, C-եզրափակիչ RhoGAP դոմեն և կենտրոնական C1 դոմեն, որն իր կառուցվածքով նմանակում է պրոտեին կինազ C-ն։
Երբ դիացիլգլիցերոլ լիպիդը (DAG) կապվում է C1 դոմենի հետ, Քիմերին 1-ը տեղափոխվում է պլազմատիկ ծածկույթին և բացասականորեն կարգավորում է Rho-ընտանիքի փոքր GTPազները՝ RAC1-ը և CDC42-ը, ինչը փոխում է աքսոնների կառուցվածքը, կտրատելով աքսոնների դենդրիտների ծայրերը։
Մուտացիոն անալիզը ցույց է տվել, որ RhoGAP դոմենի չծածկվող մասերն ունեն RAC1-կապող և RAC1-GAP ակտիվություն։
Քիմերին 1-ի RhoGAP ակտիվությունը կարգավորվում է ֆորբոլ էսթերներով, որոնք DAG լիպիդների երկրորդային մեսենջերի նմանակն են։ Այս մեխանիզմը կարող է օգտագործվել կարգավորող դեղորայք ստեղծելու համար։


== Կապը հիվանդությունների հետ ==
Այս գենի հետերոզիգոտ միսենս մուտացիաները առաջացնում են Դյուենի սինդրոմ 2-ը(DURS2)։
Կրուզո (ֆիլմ)

«Կրուզո» (անգլ.՝ Crusoe), Ռոբինզոն Կրուզոյի մասին Դանիել Դեֆոյի հայտնի վեպի էկրանավորումը։ Ֆիլմը նկարահանվել է 1988 թվականին ռեժիսոր Քալեբ Դեշանելի կողմից։ Ֆիլմի հասույթն ԱՄՆ-ում կազմել են 315 421 դոլար։ Rotten Tomatoes կայքում ֆիլմի վարկանիշը 67 % է, որը հիմնված է քննադատների 6 գրախոսությունների վրա՝ 10-ից 6,2 միջին գնահատականով։ Ֆիլմի ուժեղ կողմը նրա վիզուալ կողմն է, մասնավորապես գեղեցիկ բնապատկերները։ Ֆիլմը նկարահանվել է Island Pictures ստուդիայում, իսկ տնային դիտման համար տարածել է 20th Century Fox ընկերությունը։


== Սյուժե ==
Ֆիլմի գործողությունները տեղի են ունենում 1808 թվականին։ Կրուզոն՝ ֆիլմի գլխավոր հերոսը, գնում է Աֆրիկա՝ ստրուկներ բերելու։ Ուժեղ փոթորկի պատճառով տեղի է ունենում նավաբեկություն, ամբողջ թիմը, բացառությամբ Կրուզոյի, զոհվում է։ Նա մնում է մենակ արևադարձային կղզում։ Հաղթահարելով բազմաթիվ խոչընդոտներ՝ նա կարողանում է հիմնավորվել կղզում և կազմակերպել իր կյանքը որոշակի հարմարավետությամբ։ Նա նույնիսկ զենք է գտնում է։ Մի օր Կրուզոն պատահաբար հանդիպում է տեղի աբորիգենների խմբի և սարսափով իմանում է, որ դա կանիբալների ցեղ է։


== Դերերում ==
Էյդան Քուին – Ռոբինզոն Կրուզո
Էյդ Սապարա – ռազմիկ
Հեփբերն Գրեյամ – Երջանկություն
Ռիչարդ Շարպ – Կոլկոլ
Ջեյմս Քենեդի
Տիմոթեոս Սփոլ – պատվարժան Միլն
Մայքլ Հիգգինս – դոկտոր Մարտին
Շեյն Ռիմեր – պարոն մազեր
Էլվիս Փեյն – փախած ստրուկ
Ռիկո Ռոս – երկրորդ զոհ


== Ծանոթագրություններ ==


== Արտաքին հղումներ ==
Կրուզո(անգլ.) ֆիլմը Internet Movie Database կայքում
Բորիշկովցի (գյուղ, Կամենեց-Պոդոլսկիի շրջան)

Բորիշկովցի (ուկրաիներեն՝ Боришківці), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Բորիշկովցի գյուղում բնակվում էր 508 մարդ։ Բնակավայրը զբաղեցնում է 1412 կմ² տարածք։ Բնակչության խտությունը կազմում էր 359,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միջին գիծ

Եռանկյան միջին գիծը եռանկյան երկու կողմերի միջնակետերը միացնող հատվածն է։ Ամեն եռանկյուն ունի երեք միջին գիծ։


== Առաջին հատկանիշ ==
Եռանկյան երկու կողմերի միջնակետներն իրար միացնող միջին գիծը զուգահեռ է եռանկյան երրորդ կողմին։


== Ապացույց ==
Դիտարկենք եռանկյուններ ABC-ն ADE-ն։
Անկյուն C-ն ընդհանուր է երկուսի համար և 
  
    
      
        
          
            
              A
              B
            
            
              A
              D
            
          
        
        =
        
          
            
              A
              C
            
            
              A
              E
            
          
        
        =
        2
      
    
    {\displaystyle {\frac {AB}{AD}}={\frac {AC}{AE}}=2}
   հետևաբար եռանկյուններ ABC-ն ADE-ն նման են, ինչից էլ հետևում է, որ

<ADE = <ABC

<ADE-ն և <ABC-ն համապատասխան անկյուններ են հետևաբար DE միջին գիծը զուգահեռ է BC կողմին։


== Երկրորդ հատկանիշ ==
Եռանկյան երկու կողմերի միջնակետներն իրար միացնող միջին գծի չափը եռանկյան երրորդ կողմի կեսն է։


== Ապացույց ==
Ըստ առաջին հատկանիշի ապացույցի, հետևում է որ եռանկյուններ ABC-ն ADE-ն նման են, և 
  
    
      
        
          
            
              A
              B
            
            
              A
              D
            
          
        
        =
        
          
            
              A
              C
            
            
              A
              E
            
          
        
        =
        2
      
    
    {\displaystyle {\frac {AB}{AD}}={\frac {AC}{AE}}=2}
   հետևաբար 
  
    
      
        
          
            
              B
              C
            
            
              D
              E
            
          
        
        =
        2
      
    
    {\displaystyle {\frac {BC}{DE}}=2}
   ։